César Manrique

César Manrique Cabrera  esset un artist, pictor e sculptor de Hispania. Il nascet li 24-im de april 1919 in Arrecife sur li insul Lanzarote e morit ye li 25-im de septembre 1992 anc in Arrecife, Lanzarote.

Personal e professional vive

César Manrique nascet sur li insul Lanzarote, ma translocat in li annu 1945 a Madrid por studiar arte. Il laborat quam instructor por arte e picter. Inter li annu 1964 e 1966 César Manrique habitat in New York (Unit States de America) por laborar quam artist. Ta il pictet mult picturas, ma retornat in li annu 1966 a Lanzarote.

Ta César Manrique fundat un colonia de artistes. Il portretat li natura del insul Lanzarote in picturas e projectes de architectura. César Manrique esset anc activ por developar li turisme in un maniere que li natura del insul ne es destructet. Quam architecte il creat mult turistic objectes.

In li annu 1982 César Manrique fundat con quelc amicos li fundation Fundación César Manrique.

Arte
César Manrique esset un representante del abstract arte e anc un pionero del surrealisme. Il ganiat pluri internacional premies de arte. Por César Manrique arte esset li strett relation inter hom e natura.

Categorie:Hispania
Categorie:Pictores
Categorie:Lanzarote